Coronakrisen kræver nu endnu et offer. Torsdag aften besluttede turneringsudvalget i Jydsk Håndbold Forbund, at der fra i dag og frem til 16. oktober ikke spilles turneringshåndbold. - Årsagen skal findes i det stigende antal smittede i Jylland og en generel utryghed fra foreningsledere, spillere og forældre om at spille kampene, hvor man møder mange, som man ikke er i daglig kontakt med, lyder det fra Jydsk Håndbold Forbund. Pausen i turnering gælder for følgende rækker: Jyllandsserien Serie 1, 2, 3 og 4 Ungdomshåndbold fra U9 til og med U19 (dog undtaget U19 liga) Derudover opfordrer turneringsudvalget til, at der ikke afvikles træningskampe eller private stævner i samme tidsrum. Der kan stadig trænes så længe de gældende retningslinjer overholdes. Turneringsudvalget vil i uge 41 komme med en udmelding, om hvordan turneringen skal genoptages. Det betyder, at de kampe der pt. er planlagt, bliver stående i HåndOffice indtil denne udmelding foreligger.

Referat:
Der trykkes på pauseknappen for håndbold i Jylland.